《惠山泉上小憩薄暮入僧房观王孟端竹垆》
明代·胡应麟

玉井甃银床，山泉喷石梁。江宁擅扬子，谷岂后康王。

石鼎流云润，铜瓶贮月凉。竹垆煨苦茗，彷佛孟端狂。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。